gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
મેટલ, રિયલ્ટી અને તાતાના શૅરની હૂંફમાં બજારમાં સુધારો
You need an iframes capable browser to view this content.
અડધો ડઝન ખાતર-શૅર નવા ઊંચા શિખરે ગયા : આઇટીડીસી બે દિવસમાં ૪પ ટકા ઊંચકાયો :  શિવા સિમેન્ટમાં ૧૪ રૂપિયાના ભાવે ઓપર ઑફર. ઇન્ફીની આગેવાની હેઠળ આઇટી સેક્ટરમાં પીછહેઠ ચાલુ
શૅરબજારનું ચલકચલાણું - અનિલ પટેલ
ડિસેમ્બર મહિનામાં વેચાણમાં ૧૬ વર્ષનો ધબડકો જોવાયો છતાં ઑટો-શૅર સુધારાતરફી જોવાયા. રિયલ્ટીનું વેચાણ ૪૦-પ૦ ટકા જેવું ગગડ્યું હોવાના અહેવાલની હાલત પણ આવી જ થઈ છે. એફએમસીજી, હેલ્થકૅર, કન્ઝ્યુમર ડ્યુરેબલ્સ, સિમેન્ટ, લૉજિસ્ટિક્સ, પેપર, ટાયર ઇત્યાદિ સહિત બીજા પણ અનેક વિવિધ ઉદ્યોગોમાં ડીમૉનેીર્ટાઇઝેશનના લીધે વત્તે-ઓછે અંશે માગણી સંકોચાઈ છે. સ્થિતિ પૂવર્વવત્ થતાં ચાર-છ મહિના લાગી જશે. આમ છતાં શૅરના ભાવ વિપરીત દિશામાં સુધારાના ટ્રેન્ડમાં જોવાયા છે. પ્રી-બજેટ હોય રૅલી કામ કરી રહી છે. ગઈ કાલે સેન્સેક્સ નેગેટિવ ઓપનિંગ બાદ ર૭,૧૭રની ઇન્ટ્રા-ડે બૉટમ બનાવી સુધારાની ચાલમાં ર૭,૩૩પ થઈ છેલ્લે પ૦ પૉઇન્ટ વધી ર૭,ર૮૮ બંધ રહ્યો છે. નિફ્ટી બાર પૉઇન્ટ વધીને ૮૪૧૩ નજીક પહોંચ્યો છે. તાતા મોટર્સ, ટીસીએસ, તાતા ઍલેક્સી, તાતા રાલિસ, ટાઇટન, વૉલ્ટાસ, નેલ્કો જેવા તાતા ગ્રુપના શૅર સાધારણથી લઈ પોણાત્રણ ટકા ઊંચકાયા હતા. મિ કૅપ તથા સ્મૉલ કૅપ ઇન્ડેક્સ માર્કેટ આઉટ પર્ફોર્મર બન્યા હતા. માર્કેટ-બ્રેડ્થ હકારાત્મક હતી. રિયલ્ટી ઇન્ડેક્સ ૧૦માંથી ૭ શૅરના સુધારામાં ૧.૬ ટકા અપ હતો. બૅન્કેક્સ અને મેટલ ઇન્ડેક્સ એક-એક ટકો વધેલા હતા. સામે આઇટી ઇન્ડેક્સ પ૮માંથી ૩૦ શૅરની નરમાઈમાં એક ટકાથી વધુ ડાઉન હતો. ઇન્ફોસિસ નીચામાં ૯પર રૂપિયા થઈ બે ટકાની ખરાબીમાં ૯પ૬ રૂપિયા નજીક હતો. બૅન્કેક્સના દસેદસ તથા સમગ્ર બૅન્કિંગ ઉદ્યોગના ૪રમાંથી ૩ર શૅર વધ્યા હતા. કર્ણાટકા બૅન્ક ત્રણ ટકાની તેજીમાં મોખરે હતી.
શિવા સિમેન્ટ નવ વર્ષની ઊંચી સપાટીએ
શિવા સિમેન્ટનો શૅર ગઈ કાલે ઉપરમાં ૧૪ રૂપિયા નજીક જાન્યુઆરી ર૦૦૮ પછીની ટોચે જઈ અંતે નજીવા સુધારામાં પોણોચૌદ રૂપિયા બંધ હતો. શૅરની ફેસવૅલ્યુ બે રૂપિયા છે. રપ ફેબ્રુઆરીએ ભાવ ૪ રૂપિયા અને એની સહયોગી દ્વારા પ્રમોટર્સનો ૩પ.૬ ટકા હિસ્સો શૅરદીઠ ૧૪ રૂપિયાના ભાવે હસ્તગત કરવાનું નક્કી થયું છે જેના પગલે ઓપન ઑફર પણ આ જ ભાવે આવશે. ઓડિશા ખાતેની શિવા સિમેન્ટ વાર્ષિક બે લાખ ટનની ઉત્પાદન ક્ષમતા ધરાવે છે જે વધારીને ૧૦ લાખ ટને લઈ જવાનો કાર્યક્રમ હાથ ધરાયો છે તથા તબક્કા વાર ધોરણ કુલ સ્થાપિતક્ષમતા ર૬ લાખ ટન કરવાની યોજના છે. કંપનીમાં એસીસી ૧૩ ટકા હિસ્સો ધરાવે છે. પ્રમોટર્સના કુલ ૩૭ ટકા પ્લસના હોલ્ડિંગમાંથી ૧પ ટકા માલ ગીરવે છે. શૅરની બુકવૅલ્યુ પાંચ રૂપિયા જેવી છે. ગયા વર્ષે ૬૭૬૬ લાખ રૂપિયાની આવક પર માત્ર એક લાખ રૂપિયા નેટ પ્રૉફિટ કરનારી આ કંપનીએ ચાલુ વર્ષના પ્રથમ છ મહિનામાં ૧૪૪૪ લાખ રૂપિયાની આવક પર ૪૧૪ લાખ રૂપિયાની ચોખ્ખી ખોટ દર્શાવી છે. ઓપન ઑફરની પ્રાઇસ નજીક અત્યારનો ભાવ આવી ગયો હોઈ હવે આ કાઉન્ટરમાં કોઈ કસ જણાતો નથી, પણ પાંચેક વર્ષની એફડી કરવી હોય તો સોદો ખોટો નથી.
ઑઇલ-ગૅસ શૅરમાં એકંદર નરમાઈ
પેટ્રોલ-ડીઝલના ભાવવધારાની પીએસયુ રિફાઇનરી-શૅર પર સાનુકૂળ અસર જોવાઈ છે, પરંતુ અન્ય શૅરમાં વલણ ઢીલું રહેતાં ઑઇલ-ગૅસ ઇન્ડેક્સ સાધારણ ઘટીને બંધ હતો. એના ૧૦માંથી છ શૅર નરમ હતા. રિલાયન્સ ઇન્ડસ્ટ્રીઝનાં પરિણામો બજાર બંધ થયાં પછી આવવાના હતા. શૅર ગઈ કાલે સરેરાશ કરતાં ૭૦ ટકા કામકાજમાં ૧૦૯૪ રૂપિયા નજીકની ઇન્ટ્રા-ડે હાઈથી નીચામાં ૧૦૭૪ રૂપિયા થઈ અંતે સવા ટકાની પીછેહઠમાં ૧૦૭૭ રૂપિયા બંધ હતો. ઑઇલ ઇન્ડિયા દોઢ ટકો, ઓએનજીસી ૧.૩ ટકા, પેટ્રોનેટ એલએનજી ૧.૪ ટકા ડાઉન હતા. સામે ભારત પેટ્રોલિયમ ૧.૬ ટકા ઊંચકાયો હતો. હિન્દુસ્તાન પેટ્રોલિયમ, આઇઓસી નહીંવત્ પ્લસ હતા. અન્ય ઑઇલ શૅરમાં મૅન્ગલોર રિફાઇનરી કે એમઆરપીએલ દોઢ ટકો વધીને ૧૦૯ રૂપિયા બંધ હતો. ચેન્નઈ પેટ્રો અડધો ટકો પ્લસ હતો. જીએસપીએલ, ઇન્દ્રપ્રસ્થ ગૅસ, મહાનગર ગૅસ અને ગુજરાત ગૅસ સાધારણથી લઈ અડધા ટકા કરતાં વધુ નબળા હતા.
કેન્દ્રીય બજેટમાં લો કોસ્ટ અર્ફોડેબલ હાઉસિંગને ઇન્ફ્રાસ્ટ્રક્ચર ઉદ્યોગનો દરજ્જો અપાય એવી શકયતા કામે લાગતાં ગઈ કાલે રિયલ્ટી શૅરમાં પસંદગીયુક્ત આકર્ષણ જામ્યું હતું. એચડીઆઇએલ ઉપરમાં ૬૬ રૂપિયા નજીક જઈ અંતે ૩.પ ટકાની મજબૂતીમાં ૬પ રૂપિયા નજીક બંધ હતો. ડીબી રિયલ્ટી પાંચ ટકા, ડીએલએફ ૪.ર ટકા, અનંત રાજ બે ટકા, મૅરથૉન રિયલ્ટી ૧.૮ ટકા, પોદાર હાઉસિંગ પ.૬ ટકા, ઝન્ડુ રિયલ્ટી એક ટકા અને વિપુલ અડધો ટકો અપ હતા. અન્ય જાતોમાં ઠક્કર ડેવલપર્સ માત્ર પાંચ શૅરના કામકાજમાં પાંચ ટકાની ઉપલી સર્કિટમાં ૭ર રૂપિયા પ્લસ બંધ હતો. નવકાર બિલ્ડર્સ, પ્રેરણા એન્જિનિયરિંગ, લોક હાઉસિંગ, અરિહંત, કેએમએફ બિલ્ડર, નીઓ ઇન્ફ્રા, વાસ ઇન્ફ્રા, એથેના કન્સ્ટ્રક્શન્સ, લેન્કર હોલ્ડિંગ્સ ચારથી સાડાછ ટકા વધેલા હતા. શોભા, ઇન્ડિયાબુલ્સ રિયલ્ટી, રેપ્કો હોમ અડધાથી દોઢેક ટકા ઊંચકાયા હતા. અંસલ ગ્રુપના શૅર બહુધા ત્રણ ટકાની આસપાસ મજબૂત હતા. ઑબેરૉય રિયલ્ટી અને મહિન્દ્ર લાઇફ સ્પેસ ઘટાડામાં હતા. દીવાન હાઉસિંગ ચાર ગણા વૉલ્યુમમાં સાતેક ટકાના જમ્પમાં ર૮૯ રૂપિયા બંધ હતો.
ફર્ટિલાઇઝર ઉદ્યોગના ૧૯માંથી ૧૭ શૅર ગઈ કાલે વધેલા હતા. શિવા ગ્લોબલ ઍગ્રો સરેરાશ કરતાં અડધા કામકાજમાં છ ટકાની તેજીમાં ૬૧ રૂપિયા નજીક બંધ હતો. દીપક ફર્ટિલાઇઝર્સ, જીએસએફસી, નૅશનલ ફર્ટિલાઇઝર્સ, રાષ્ટ્રીય કેમિકલ્સ, ઝુઆરી ઍગ્રો ભાવની રીતે એક વર્ષ કે એથી વધુ સમયગાળાની રીતે નવી ઊંચી સપાટીએ પહોંચ્યા હતા. સ્પિક દોઢા વૉલ્યુમમાં ઉપરમાં ર૩.ર૦ રૂપિયા થઈ છેલ્લે આઠ ટકાના જમ્પમાં ર૩ રૂપિયા બંધ હતો. નૅશનલ ફર્ટિલાઇઝર્સ, ખૈતાન કેમિકલ્સ, ઝુઆરી ઍગ્રો, એરિસ ઍગ્રો, આરસીએફ, ભારત ઍગ્રો, ઝુઆરી ગ્લોબલ, મદ્રાસ ફર્ટિલાઇઝર્સ, મૅન્ગલોર કેમિકલ્સ, જીએસએફસી, ચંબલ ફર્ટિલાઇઝર જેવી જાતો દોઢથી પાંચ ટકા પ્લસમાં બંધ હતી. નાગાજુર્ના ફર્ટિલાઇઝર્સ, કોરોમંડલ ઇન્ટરનૅશનલ અને જીએનએફસી નહીંવત્થી એકાદ ટકો ડાઉન હતા. ઍગ્રો કેમિકલ્સ સેગમેન્ટમાં જ્યુબિલન્ટ ઇન્ડસ્ટ્રીઝ બાર ગણા કામકાજમાં ૩૮૪ રૂપિયાને વટાવી નવા શિખરે ગયા બાદ છેલ્લે ૧૦.પ ટકાના ઉછાળામાં ૩૭ર રૂપિયા હતો.
એનબીસીસી ઇન્ડિયામાં બે શૅરદીઠ એક બોનસ માટેની રેકૉર્ડ-ડેટ ૨૧ ફેબ્રુઆરી નક્કી થઈ છે. શૅર ગઈ કાલે અડધા ટકાના સુધારામાં ૨૭૬ રૂપિયા હતો. ફેસવૅલ્યુ બે રૂપિયા છે.
એસપીએમએલ ઇન્ફ્રાને ૮૦૦ કરોડ રૂપિયાના નવા ઑર્ડર મળ્યાના અહેવાલે રોજના સરેરાશ ૨૧૦૦ શૅર સામે ગઈ કાલે પોણાઆઠ લાખ શૅરના કામકાજમાં ભાવ ૭.૫ ટકા ઊછળી ૬૦ રૂપિયા હતો.
તાતા મોટર્સમાં વિદેશી બ્રોકરેજ હાઉસ દ્વારા ૬૫૦ રૂપિયાની ટાગેર્ટ પ્રાઇસ સાથે બુલિશ વ્યુ જારી થતાં ભાવ સવાબે ટકાની મજબૂતીમાં ૫૨૬ રૂપિયા ઉપર રહ્યો હતો.
મોદી નૅચરલ્સમાં કન્વર્ટિબલ વૉરન્ટ્સના પ્રેફરન્શિયલ ઇશ્યુ માટે ૧૯મીએ ર્બોડ-મીટિંગની જાહેરાતના પગલે ભાવ ઉપરમાં ૧૭૪ રૂપિયા વટાવી છેલ્લે પ્રૉફિટ-બુકિંગમાં અઢી ટકા ઘટી ૧૬૫ રૂપિયા બંધ હતો.
એમસીએક્સ દ્વારા ડિસેમ્બર ક્વૉર્ટરમાં ૯૩.૭ ટકાના વૃદ્ધિદરથી ૩૪ કરોડ રૂપિયા જેવો ચોખ્ખો નફો દર્શાવાતાં શૅર ૧૨૨૨ રૂપિયાની ઇન્ટ્રા-ડે હાઈ બતાવી અંતે સાધારણ ઘટાડામાં ૧૧૮૬ રૂપિયા હતો.
નેટવર્ક-૧૮ ડિસેમ્બર ક્વૉર્ટરમાં અગાઉના ૫૦ કરોડ રૂપિયા સામે આ વખતે ૮૦ કરોડ રૂપિયા જેવી ચોખ્ખી ખોટ કરાઈ છે. શૅર એક ટકો ઘટીને ૩૬ રૂપિયા પ્લસ રહ્યો હતો.
કોલ ઇન્ડિયાએ કોકિંગ કોલના ભાવમાં ૨૦ ટકાનો વધારો જાહેર કર્યો છે. શૅર ગઈ કાલે ૩૨૦ રૂપિયાની ઇન્ટ્રા-ડે ટોચ બનાવી છેલ્લે નજીવા ઘટાડે ૩૧૪ રૂપિયા નજીક હતો.
આઇપી રિંગ્સ પાંચ શૅરદીઠ ચાર રાઇટ શૅરમાં ગઈ કાલે એક્સ-રાઇટ થતાં ભાવ અડધા વૉલ્યુમમાં આઠ ટકા ગગડીને ૧૭૩ રૂપિયા બંધ હતો.
પોકરણ લિમિટેડની સબસિડિયરી ૩૨૫ કરોડ રૂપિયાના ખચેર્ ઉત્પાદન ક્ષમતામાં ૧૩૦ ટકાનો વધારો કરશે. શૅર ગઈ કાલે ૧૧૮૧ રૂપિયાની નવી ટોચે જઈ સવાનવ ટકાની તેજીમાં ૧૧૨૪ રૂપિયા હતો.
સિકાલ લૉજિસ્ટિક્સને ર્નોધન કોલ ફીલ્ડ તરફથી ૩૦૫ કરોડ રૂપિયાનો ઇરાદાપત્ર જારી થયો છે. ભાવ સાડાઆઠ ટકાના જમ્પમાં ૨૩૫ રૂપિયા આસપાસ રહ્યો હતો.
ઇન્ડિયન ટૂરિઝમ ડેવલપમેન્ટ ૨૩ ગણા વૉલ્યુમમાં ૩૦૭ રૂપિયાની ઐતિહાસિક ટોચ બનાવી ૧૭.૫ ટકાની તેજીમાં ૩૦૧ રૂપિયા બંધ હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.